กระทรวงเกษตรเดินหน้า ผลักดัน GDP ภาคเกษตรให้สูงขึ้น ตั้งเป้าเพิ่มรายได้ ขจัดความยากจนให้เกษตรกรไทยอย่างยั่งยืน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ กล่าวว่า ในโอกาสครบรอบ 129 ปี แห่งการสถาปนากระทรวงเกษตรและสหกรณ์ และในวันที่ 1 เมษายน นี้ เข้าสู่ปีที่ 130 กระทรวงเกษตร โดยนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์มีความมุ่งมั่นที่จะยกระดับคุณภาพชีวิตของเกษตรกรและเพิ่มขีดความสามารถในการแข่งขันของภาคเกษตรกรรมตลอดห่วงโซ่อุปทานสู่มิติใหม่ ภายใต้เป้าหมายใหม่ ได้แก่ การตั้งเป้าเพิ่มผลิตภัณฑ์มวลรวมหรือจีดีพีในประเทศสาขาเกษตรเฉลี่ย 3.8% ต่อปี การเพิ่มผลิตภาพการผลิตของภาคเกษตรเพิ่มขึ้นเฉลี่ย 1.2% ต่อปี การลดเกษตรกรที่มีรายได้ต่ำกว่าเส้นความยากจนไม่น้อยกว่า 10% ต่อปี และเพิ่มพื้นที่ชลประทานไม่ต่ำกว่าปีละ 350,000 ไร่////// เสียง อลงกรณ์ //////นอกจากนี้ ภายใต้สถานการณ์โควิด 19 ที่ผ่านมา ยอมรับว่ามีปัญหาอุปสรรคอย่างมากจึงจำเป็นต้องกลยุทธ์และยุทธศาสตร์บริหารการพัฒนาที่ชัดเจน สามารถปฏิบัติได้ จึงได้วางแนวทางการพัฒนาภาคเกษตรกรรม 5 ยุทธศาสตร์ และ 15 แนวทางนโยบายหลักเพื่อเป็นเครื่องมือสำคัญในการบริหารสู่เป้าหมายให้ได้จริง สามารถเป็นแนวทางพัฒนาและปฏิรูปภาคการเกษตรไทยที่จะสร้างความมั่นคงให้เกษตรกร ทั้งยังคาดหวังให้สามารถขจัดความยากจนให้เกษตรกรอย่างยั่งยืนต่อไปได้